《月下望南山一带》
明代·徐夜

南山高几许？生此明月前。山南何所有？终古遂悠然。

远村人家少，日中绝人烟。出村向山路，幽溪屡延缘。

石林当夜朴，泉壑及冬坚。人声下岭陂，一一闻前川。

欲问竟何说，冥对以忘诠。

作者简介：（约1617—约1688）明末清初山东新城人，字东痴，初名元善，字长公。明诸生。工诗。明亡后更名夜，字嵇庵。隐居东皋郑潢河上，顺治间曾南行访林和靖故居，登严子陵钓台。康熙间荐鸿博，不赴。有《东痴诗钞》。